CELEX: 32018D1838
Language: bg
Date: 2018-11-19 00:00:00
Title: Решение (EС) 2018/1838 на Съвета от 19 ноември 2018 година относно позицията, която трябва да се заеме от името на Европейския съюз в рамките на Комитета за асоцииране в състав „Търговия“, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна

23.11.2018   
               
               
                  BG
               
               
                  Официален вестник на Европейския съюз
               
               
                  L 298/11
               
            
         РЕШЕНИЕ (EС) 2018/1838 НА СЪВЕТА
         от 19 ноември 2018 година
         относно позицията, която трябва да се заеме от името на Европейския съюз в рамките на Комитета за асоцииране в състав „Търговия“, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     В съответствие с член 323, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1) (наричано по-долу „споразумението“), не по-късно от шест месеца след влизането в сила на споразумението Комитетът за асоцииране, заседаващ в състав „Търговия“(наричан по-долу „Комитетът по търговия“), утвърждава списък на лицата, които желаят и могат да изпълняват функцията на арбитри в производствата за уреждане на спорове.
                  
               
                     (2)
                  
                  
                     В съответствие с член 323, параграф 1 от споразумението Съюзът и Украйна предложиха своите съответни кандидати, които желаят и могат да изпълняват функцията на арбитри, и се споразумяха относно пет лица, които не са граждани на никоя от страните и които ще изпълняват функцията на председател на арбитражния комитет.
                  
               
                     (3)
                  
                  
                     Украйна предложи само четири лица. Петият кандидат на Украйна следва да бъде предложен възможно най-скоро.
                  
               
                     (4)
                  
                  
                     С цел да се гарантира правилното действие на споразумението е целесъобразно без допълнително забавяне да бъде утвърден списък от 14 лица, които желаят и могат да изпълняват функцията на арбитри в производствата за уреждането на спорове.
                  
               
                     (5)
                  
                  
                     Решението на Комитета по търговия следва да бъде публикувано, след като бъде прието,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Европейския съюз в рамките на Комитета за асоцииране, заседаващ в състав „Търговия“, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, във връзка с приемането на списък с лица, които желаят и могат да изпълняват функцията на арбитри, в съответствие с член 323, параграф 1 от същото споразумение, се основава на проекта на решение на посочения комитет, приложен към настоящото решение.
         
         
            Член 2
            Настоящото решение влиза в сила в деня на приемането му.
         
         
            Член 3
            Решението на Комитета по търговия се публикува в Официален вестник на Европейския съюз.
         
         
            Съставено в Брюксел на 19 ноември 2018 година.
            
               
                  За Съвета
               
               
                  Председател
               
               E. KÖSTINGER
            
         
         
            (1)  ОВ L 161, 29.5.2014 г., стр. 3.
      
      
         
            ПРОЕКТ НА
            РЕШЕНИЕ № …/2018 НА КОМИТЕТА ЗА АСОЦИИРАНЕ ЕС — УКРАЙНА В СЪСТАВ „ТЪРГОВИЯ“
            oт
            за утвърждаване на списъка на арбитри в съответствие с член 323, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна
            КОМИТЕТЪТ ЗА АСОЦИИРАНЕ В СЪСТАВ „ТЪРГОВИЯ“,
            като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1), подписано в Брюксел на 27 юни 2014 г. (наричано по-долу „споразумението“), и по-специално член 323, параграф 1 и член 465, параграф 3 от него,
            като има предвид, че:
            
                        (1)
                     
                     
                        Съгласно член 323, параграф 1 от споразумението не по-късно от шест месеца от влизането на споразумението в сила Комитетът за асоцииране, заседаващ в състав „Търговия“ (наричан по-долу „Комитетът по търговия“), утвърждава списък с лица, които желаят и могат да изпълняват функцията на арбитри.
                     
                  
                        (2)
                     
                     
                        Съюзът предложи пет лица, които желаят и могат да изпълняват функцията на арбитри, а Украйна предложи четири лица. Съюзът и Украйна се споразумяха относно пет лица, които не са граждани на никоя от страните и които ще изпълняват функцията на председател на арбитражния комитет.
                     
                  
                        (3)
                     
                     
                        С цел да бъде избегнато допълнително забавяне при утвърждаването на списъка на лицата, които желаят и могат да изпълняват функцията на арбитри, както и с цел да се гарантира правилното действие на споразумението, и по-специално на дял IV, глава 14 от него, Комитетът по търговия следва да одобри този списък въз основа на представените предложения.
                     
                  
                        (4)
                     
                     
                        Във възможно най-кратки срокове Украйна следва да представи на Комитета по търговия своето предложение за пети кандидат,
                     
                  ПРИЕ НАСТОЯЩОТО РЕШЕНИЕ:
            
               Член 1
               
                  1.   Списъкът на лицата, които желаят и могат да изпълняват функцията на арбитри в съответствие с член 323, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, се съдържа в приложението към настоящото решение.
               
               
                  2.   Във възможно най-кратки срокове Украйна трябва да представи на Комитета по търговия своето предложение за пети кандидат, който желае и може да изпълнява функцията на арбитър.
               
            
            
               Член 2
               Настоящото решение влиза в сила в деня на приемането му.
            
            
               Съставено в … на
               
                  
                     За Комитета за асоцииране, заседаващ в състав „Търговия“
                  
                  
                     Председател
                  
                  
                     Секретари
                  
                  
                     За Украйна
                  
                  
                     За Европейския съюз
                  
               
            
            
               (1)  ОВ L 161, 29.5.2014 г., стр. 3.
         
         
            
               ПРИЛОЖЕНИЕ
               СПИСЪК С АРБИТРИ СЪГЛАСНО ЧЛЕН 323, ПАРАГРАФ 1 ОТ СПОРАЗУМЕНИЕТО
               
                            
                        
                        
                           Арбитри, предложени от Съюза:
                           
                                       1.
                                    
                                    
                                       Claus–Dieter EHLERMANN
                                    
                                 
                                       2.
                                    
                                    
                                       Giorgio SACERDOTI
                                    
                                 
                                       3.
                                    
                                    
                                       Jacques BOURGEOIS
                                    
                                 
                                       4.
                                    
                                    
                                       Pieter Jan KUIJPER
                                    
                                 
                                       5.
                                    
                                    
                                       Ramon TORRENT
                                    
                                 
                     
                            
                        
                        
                           Арбитри, предложени от Украйна:
                           
                                       1.
                                    
                                    
                                       Serhiy HRYSHKO
                                    
                                 
                                       2.
                                    
                                    
                                       Taras KACHKA
                                    
                                 
                                       3.
                                    
                                    
                                       Victor MURAVYOV
                                    
                                 
                                       4.
                                    
                                    
                                       Yuriy RUDYUK
                                    
                                 
                     
                            
                        
                        
                           Председатели, избрани от страните:
                           
                                       1.
                                    
                                    
                                       William DAVEY (САЩ)
                                    
                                 
                                       2.
                                    
                                    
                                       Helge SELAND (Норвегия)
                                    
                                 
                                       3.
                                    
                                    
                                       Maryse ROBERT (Канада)
                                    
                                 
                                       4.
                                    
                                    
                                       Christian HÄBERLI (Швейцария)
                                    
                                 
                                       5.
                                    
                                    
                                       Merit JANOW (САЩ)